ai4bharat/Pralekha huggingface dataset:
যুবওক্রীড়াবিষয়কমন্ত্রক
কমনওয়েল্থ এবং এশিয়ান গেমস-এ অংশগ্রহণকারী খেলোয়াড়দের প্রশিক্ষণের জন্য ক্রীড়া মন্ত্রক ১৯০ কোটি টাকা ব্যয় করবে ; ভারতীয় দলের সদস্য বাছাই করার প্রক্রিয়াটি সহজ করার জন্য জাতীয় ক্রীড়া সংগঠনগুলির স্বীকৃতির পুনর্নবীকরণ করা হয়েছে
নয়াদিল্লী, ৪ এপ্রিল, ২০২২
কেন্দ্রীয় ক্রীড়া ও যুব বিষয়ক মন্ত্রক ৩৩টি খেলার প্রশিক্ষণ ও প্রতিযোগিতার জন্য ২০২২-২৩ অর্থবর্ষে ২৫৯ কোটি টাকা বরাদ্দ করেছে। এই অর্থের মাধ্যমে বিভিন্ন জাতীয় ক্রীড়া সংস্থাগুলিকেও সাহায্য করা হবে। তবে এ বছরের কমনওয়েল্থ গেমস এবং এশিয়ান গেমস-এ খেলোয়াড়দের দেশে-বিদেশে প্রশিক্ষণ, তাদের বিভিন্ন সরঞ্জাম সহ অন্যান্য ব্যয় বাবদ ১৯০ কোটি টাকা বরাদ্দ করা হয়েছে। আগস্ট মাসে বৃটেনের বার্মিংহামে অনুষ্ঠিতব্য কমনওয়েল্থ গেমস এবং সেপ্টেম্বরে চীনের গোয়াংঝাও-এ এশিয়ান গেমস প্রতিযোগিতায় খেলোয়াড়দের প্রশিক্ষণের জন্য ৩৩টি জাতীয় ক্রীড়া সংগঠনকে প্রস্তাব পাঠাতে বলা হয়েছিল। মন্ত্রক প্রতিটি সংগঠনের সঙ্গে আলোচনার পর তাদের জন্য অর্থ বরাদ্দ করেছে। এই ৩৩টি সংস্থা ছাড়াও আরও তিনটি জাতীয় স্তরের ক্রীড়া সংগঠনের সঙ্গে প্রতিযোগিতা ও প্রশিক্ষণ সংক্রান্ত আলোচনা হয়েছে। এ বিষয়ে চূড়ান্ত সিদ্ধান্ত খুব শীঘ্রই নেওয়া হবে।
কেন্দ্রীয় ক্রীড়া ও যুব বিষয়ক মন্ত্রী অনুরাগ সিং ঠাকুর জানান, এ বছরে অনুষ্ঠিতব্য কমনওয়েল্থ গেমস, এশিয়ান গেমস এবং প্যারা এশিয়ান গেমস-এর ওপর বেশি গুরুত্ব দেওয়া হচ্ছে। তিনি বলেন, প্রশিক্ষণ এবং প্রস্তুতির জন্য অর্থ কখনই বাধা হয়ে দাঁড়াবে না। মন্ত্রী খেলোয়াড় এবং জাতীয় দলের সদস্যদের তাদের প্রস্তুতির দিকে মনোনিবেশের দিকে পরামর্শ দেন।
জাতীয় স্তরের প্রতিযোগিতার কথা বিবেচনা করে সর্বোচ্চ অগ্রাধিকারপ্রাপ্ত, অগ্রাধিকারপ্রাপ্ত, প্রচলিত খেলাধুলা এবং সাধারণ খেলাধুলা ౼ এই চারটি ভাগে অর্থ বরাদ্দ করা হচ্ছে। প্রথম তিনটি বিভাগে সাহায্যের পরিমাণ বাড়িয়ে ৫১ লক্ষ টাকা করা হয়েছে। সাধারণ খেলাধুলা যা আগে অন্যান্য বিভাগ হিসেবে চিহ্নিত ছিল তার জন্য সাহায্যের পরিমাণ ২২ লক্ষ টাকা থেকে বাড়িয়ে ৩০ লক্ষ টাকা করা হয়েছে। জাতীয় শিবিরে প্রশিক্ষণের জন্য স্পোর্টস কিট বাবদ খেলোয়াড় পিছু ২০ লক্ষ টাকা ধার্য করা হয়েছে। বিভিন্ন জাতীয় ক্রীড়া সংগঠনগুলি দেশে আন্তর্জাতিক টুর্নামেন্ট আয়োজন করতে চাইলে তাদের সাহায্য বাবদ ১ কোটি টাকা দেওয়ার সিদ্ধান্ত নেওয়া হয়েছে। আগে এর পরিমাণ ছিল ৩০ লক্ষ টাকা। দলের সঙ্গে থাকা চিকিৎসক এবং হেড ফিজিওথেরাপিস্টদের মাসিক পারিশ্রমিকের পরিমাণ ১ লক্ষ থেকে ২ লক্ষ টাকা করা হয়েছে।
জাতীয় স্তরের ক্রীড়া সংগঠনগুলির কোনো খেলোয়াড়কে প্রতিযোগিতার জন্য তৈরি করার ক্ষেত্রে যাতে কোনো ধরণের সমস্যায় পরতে না হয় তার জন্য সরকার সক্রিয়। ৩৮টি এ ধরণের সংস্থার বিভিন্ন তথ্য যাচাই করে সেগুলির স্বীকৃতির মেয়াদ বাড়ানো হয়েছে। বাকি সংস্থাগুলির মেয়াদ বৃদ্ধির বিষয়টিও বিবেচনাধীন।
CG/CB/NS
(Visitor Counter : 89
প্রধানমন্ত্রীরদপ্তর
কোভিড-১৯ টিকার দ্বিতীয় ডোজ নিয়েছেন প্রধানমন্ত্রী
নতুন দিল্লি, ০৮ এপ্রিল, ২০২১
প্রধানমন্ত্রী শ্রী নরেন্দ্র মোদী কোভিড-১৯ টিকার দ্বিতীয় ডোজ গ্রহণ করেছেন।
এক ট্যুইট বার্তায় শ্রী মোদী বলেছেন, “আমি আজ এআইআইএমএস-এ কোভিড-১৯ টিকার দ্বিতীয় ডোজ গ্রহণ করেছি।
সংক্রমণকে আমাদের পরাস্ত করার কয়েকটি উপায়ের মধ্যে অন্যতম হলো টিকা।
যদি আপনি টিকা নেওয়ার যোগ্য হন তাহলে শীঘ্রই তা গ্রহণ করুন। CoWin.gov.in-এ নাম নথিভুক্ত করুন।”
CG/SS/SKD
(
ক্রেতা, খাদ্যএবংগণবন্টনমন্ত্রক
কেন্দ্রীয় খাদ্য ও গণবন্টন দপ্তরের সচিব সমস্ত রাজ্য ও কেন্দ্রশাসিত অঞ্চলের মুখ্য সচিবদের কাছে চিঠি পাঠিয়েছেন ; ২০১৩র জাতীয় খাদ্য সুরক্ষা আইনের আওতায় সমস্ত যোগ্য দিব্যাঙ্গ ব্যক্তিদের সুবিধা প্রদানের জন্য অনুরোধ জানানো হয়েছে
নয়াদিল্লী, ২৫ আগস্ট, ২০২০
কেন্দ্রীয় উপভোক্তা বিষয়ক, খাদ্য এবং গণবন্টন মন্ত্রকের আওতাধীন খাদ্য ও গণবন্টন দপ্তরের সচিব ২০১৩ সালে জাতীয় খাদ্য সুরক্ষা আইনের আওতায় সমস্ত যোগ্য দিব্যাঙ্গ ব্যক্তিদের সুযোগ-সুবিধা প্রদানের জন্য সব রাজ্য ও কেন্দ্রশাসিত অঞ্চলের মুখ্য সচিবদের অনুরোধ জানিয়ে চিঠি দিয়েছেন। চিঠিতে মুখ্য সচিবদের অনুরোধ জানানো হয়েছে যে ,তারা ব্যক্তিগতভাবে এই বিষয়ে খোঁজ-খবর নেবেন এবং সংশ্লিষ্ট বিভাগ/আধিকারিক ও জেলা প্রশাসকদের খাদ্য দপ্তরের এই নির্দেশিকা মেনে চলার জন্য নির্দেশ দেবেন।
এর আগে ২২শে আগস্ট রাজ্য ও কেন্দ্রশাসিত অঞ্চলগুলিকে এক নির্দেশিকায় জানানো হয়েছিল ২০১৩ সালের জাতীয় খাদ্য সুরক্ষা আইনের আওতাধীন সমস্ত যোগ্য দিব্যাঙ্গ ব্যক্তিদের প্রধানমন্ত্রী গরিব কল্যাণ অন্ন যোজনার আওতায় নির্ধারিত খাদ্যশস্য যেন প্রদান করা হয়। গত ২২শে আগস্টের চিঠিতে আরও বলা হয়েছিল যে সব দিব্যাঙ্গ ব্যক্তির নতুন রেশন কার্ড রয়েছে, তাদের প্রাপ্ত নির্ধারিত বরাদ্দ অনুযায়ী যথাযথভাবে রেশন পান তা সুনিশ্চিত করতে হবে। কারন অন্যভাবে সক্ষম ব্যক্তিরা সমাজের দুর্বল অংশ। তাই তাদের এবং এই পরিবারগুলিকে অগ্রাধিকার ভিত্তিতে রেশনের মাধ্যম খাদ্যশস্য পৌঁছে দেওয়া রাজ্য ও কেন্দ্রশাসিত অঞ্চলগুলির বিশেষ দায়িত্ব।
জাতীয় খাদ্য সুরক্ষা আইনের ৩৮ নম্বর অনুচ্ছেদ অনুযায়ী কেন্দ্রীয় সরকার সময়ে সময়ে এই আইনের নিয়মগুলি কার্যকরভাবে প্রয়োগের জন্য সমস্ত রাজ্য ও কেন্দ্রশাসিত অঞ্চলগুলিকে নির্দেশ দিতে পারে।
(CG/SS/NS
সারওরসায়নমন্ত্রক
কেন্দ্রীয় সার ও রসায়ন মন্ত্রী আগামীকাল  ১১তম 'ভারতীয় রসায়ন-২০২১' অনুষ্ঠানের সূচনা করবেন
নয়াদিল্লী, ১৬ মার্চ, ২০২১
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া আগামীকাল  ১১তম 'ভারতীয় রসায়ন-২০২১' অনুষ্ঠানের সূচনা করবেন। এই অনুষ্ঠানে উপস্থিত থাকবেন কেন্দ্রীয় বন্দর, জাহাজ চলাচল ও জলপথ মন্ত্রকের স্বাধীন দায়িত্বপ্রাপ্ত এবং সার ও রসায়ন প্রতিমন্ত্রী শ্রী মনসুখ মান্ডভিয়া।
‘ভারত রসায়ন ২০২১’ বা 'ইন্ডিয়া কেম২০২১' হল এশিয়া- প্রশান্ত মহাসাগরীয় অঞ্চলে রসায়ন ও পেট্রোকেমিক্যাল ক্ষেত্রে অন্যতম বৃহৎ অনুষ্ঠান। বণিকসভা ফিকির সহযোগিতায় রসায়ন ও পেট্রোকেমিক্যাল দপ্তর আগামী ১৭ থেকে ১৯ মার্চ পর্যন্ত নতুন দিল্লীতে ১১তম 'ভারত রসায়ন-২০২১'এর আয়োজন করেছে।
এই অনুষ্ঠানে বিশ্বের বিভিন্ন নামী-দামি সংস্থার মু্খ্য কার্যনির্বাহী অধিকর্তাদের নিয়ে গোলটেবিল বৈঠক, বিশ্ব রসায়ন শিল্প বিষয়ে সম্মেলনের আয়োজন করা হয়েছে। এই সম্মেলনে বিশেষভাবে গুরুত্ব দেওয়া হয়েছে রসায়ন শিল্পের ওপর। পাশাপাশি বিশ্বজুড়ে পেট্রোকেমিক্যাল শিল্প, বিশ্ব কৃষিভিত্তিক রসায়ন শিল্প, মূলধন বিনিয়োগ, শিল্পের যন্ত্রাংশ ইত্যাদি নানা বিষয়ে আলোচনা সভার আয়োজন করা হয়েছে।
এই অনুষ্ঠানের শেষ দিন অর্থাৎ ১৯ মার্চ ভারত-জাপান রসায়ন ও পেট্রোকেমিক্যাল ফোরাম, ভারত-ইউরোপীয় ইউনিয়ন রসায়ন ও পেট্রোকেমিক্যাল ফোরাম এবং ভারত-আমেরিকা রসায়ন ও পেট্রোকেমিক্যাল ফোরাম শীর্ষক তিনটি দ্বিপাক্ষিক অনুষ্ঠানের আয়োজন করা হয়েছে। এর মূল উদ্দেশ্যই হল ভারতের সঙ্গে তাদের দ্বিপাক্ষিক বাণিজ্যিক সম্পর্ক বৃদ্ধি এবং রসায়ন ও পেট্রোকেমিক্যাল ক্ষেত্রে বিনিয়োগে সুযোগ-সুবিধা বাড়ানো।
'ইন্ডিয়া কেম- ২০২১'এর থিম হল ‘ভারত : রসায়ন ও পেট্রোকেমিক্যাল ক্ষেত্রের জন্য বিশ্বমানের উৎপাদন কেন্দ্র’। এই অনুষ্ঠানে রসায়ন ও পেট্রোকেমিক্যাল ক্ষেত্রে ভারতের বাণিজ্যিক সুযোগ-সুবিধার বিভিন্ন দিক, সরকারের শিল্প বান্ধব নীতিগুলির বিষয়ে জাতীয় এবং আন্তর্জাতিক স্তরের বিভিন্ন বিনিয়োগকারী ও অন্যান্য পক্ষের সামনে তুলে ধরা হবে। এই বৃহৎ অনুষ্ঠান ভারতের রসায়ন ও পেট্রোকেমিক্যাল শিল্পক্ষেত্রে বিনিয়োগ বৃদ্ধি এবং আগামীদিনে ভারতকে এই ক্ষেত্রে বিশ্বের বৃহত্তম উৎপাদন কেন্দ্রে পরিণত হতে সাহায্য করবে।
প্রধানমন্ত্রীরদপ্তর
মুম্বাইয়ে শিল্প প্রতিনিধিদের সঙ্গে আলাপচারিতা প্রধানমন্ত্রীর
নয়াদিল্লি, ২৬ জুন, ২০১৮
প্রধানমন্ত্রী শ্রী নরেন্দ্র মোদী আজ মুম্বাইতে বাণিজ্যিক কর্তা ব্যক্তিদের সঙ্গে এক আলাপচারিতায় মিলিত হন। ভারতীয় অর্থনীতি জগতের ৪১ জন কর্মকর্তা এই সাক্ষাৎকারকালে উপস্থিত ছিলেন।
গত চার বছরে কেন্দ্রীয় সরকার গৃহীত নীতিগত সংস্কার প্রচেষ্টা সম্পর্কে দু’ঘন্টারও বেশি সময় ধরে তাঁদের মধ্যে কথাবার্তা হয়। অর্থনৈতিক বিকাশ তথা অগ্রগতিতে শিল্পের অবদান প্রসঙ্গেও আলোচনা হয় তাঁদের মধ্যে।
দেশে ব্যবসা-বাণিজ্যের পরিবেশকে উন্নততর করে তোলার উদ্যোগকে সাধুবাদ জানান শিল্প প্রতিনিধিরা। ভারতের সমৃদ্ধি সম্ভাবনার বাস্তবায়নে তা বিশেষভাবে সাহায্য করবে বলে তাঁরা মনে করেন। প্রধানমন্ত্রী শ্রী নরেন্দ্র মোদীর এক ‘নতুন ভারত’ গঠনের দৃষ্টিভঙ্গীকেও সমর্থন জানান তাঁরা।
শ্রী মোদী স্টার্ট আপ শিল্পোদ্যোগীদের সঙ্গে তাঁর সাম্প্রতিক আলোচনা ও মতবিনিময়ের কথা উল্লেখ করেন শিল্প প্রতিনিধিদের কাছে। তিনি বলেন যে, এক ইতিবাচক ও সদর্থক মানসিকতা এবং ‘করে দেখাতে পারি’ এই আত্মবিশ্বাস এখন ভারতে আবার নতুন করে জেগে উঠেছে। কৃষি সহ বিভিন্ন ক্ষেত্রে আরও বেশি মাত্রায় বিনিয়োগ করার জন্য কর্পোরেট ক্ষেত্রের কাছে তিনি আর্জি জানান।
দেশীয় উৎপাদন ব্যবস্থাকে আরও চাঙ্গা করে তোলার ওপর জোর দিয়ে প্রধানমন্ত্রী বলেন, চিকিৎসার সাজসরঞ্জাম এবং বৈদ্যুতিন ও প্রতিরক্ষা উৎপাদনের মতো ক্ষেত্রগুলিতে আরও বেশি করে নজর দেওয়া প্রয়োজন।
SSS/SKD/SB…
(Visitor Counter : 64
অসামরিকবিমানপরিবহণমন্ত্রক
কোভিড-১৯ লকডাউন চলাকালীন লাইফলাইন উড়ানের মাধ্যমে সারাদেশে ৬৮৪ টনেরও বেশি অত্যাবশ্যকীয় চিকিৎসা সরঞ্জাম পরিবহন করা হয়েছে
নতুন দিল্লি, ২৬ এপ্রিল ২০২০
কোভিড-১৯ এর বিরুদ্ধে ভারতের লড়াই-এর অঙ্গ হিসেবে দেশের প্রত্যন্ত অঞ্চলে অত্যাবশ্যকীয় চিকিৎসা সরঞ্জাম পরিবহণের জন্য অসামরিক বিমান পরিবহন মন্ত্রক ‘লাইফলাইন উড়ান’ চলাচল করছে। এয়ার ইন্ডিয়া, অ্যালায়েন্স এয়ার, আইএএফ এবং বেসরকারী বিমান সংস্থা লাইফলাইন উড়ানের অধীনে ৩৮৩টি উড়ান চলাচল করেছে। এর মধ্যে এয়ার ইন্ডিয়া এবং অ্যালায়েন্স এয়ারের ২২৩টি বিমান চলাচল করেছে। এপর্যন্ত ৬৮৪.০৮ টন পণ্য সরবরাহ করা হয়েছে। আজ অবধি লাইফলাইন উড়ানের মাধ্যমে ৩,৭৬,৯৫২ কিলোমিটারের বেশি পথ পাড়ি দেওয়া সম্ভবপর হয়েছে।
২৫ এপ্রিল, ২০২০ অবধি পবন হান্স ৬,৮৮৮ কিলোমিটার দূরত্ব পাড়ি দিয়ে ১.৯৯ টন পণ্য পরিবহন করেছে। পবন হান্স লিমিটেড সহ হেলিকপ্টার পরিষেবাগুলি বিশেষ করে জম্মু কাশ্মীর, লাদাখ, দ্বীপপুঞ্জ এবং উত্তর-পূর্ব অঞ্চলে জীবনদায়ী চিকিৎসা সরঞ্জাম এবং রোগীদের পরিবহন করতে কাজে লাগানো হচ্ছে। এয়ার ইন্ডিয়া এবং আই এ এফ যৌথভাবে জম্মু কাশ্মীর, উত্তরপুর্বাঞ্চল এবং দ্বীপাঞ্চলে পণ্য পরিষেবার জন্য ব্যবহৃত হচ্ছে।
আন্তর্দেশীয় পণ্য পরিবহনের জন্য স্পাইসজেট, ব্লু ডার্ট এবং ইন্ডিগোর বিমান বাণিজ্যিক ভিত্তিতে চলাচল করছে। ২০২০-র ২৪শে মার্চ থেকে ২৫শে এপ্রিল পর্যন্ত স্পাইসজেট ৫৭৯টি উড়ানের মাধ্যমে ১০,১২,৫৮৬ কিলোমিটার পথ পাড়ি দিয়ে ৪২৪৬ টন পণ্য পরিবহন করেছে। এর মধ্যে ২০৮টি আন্তর্জাতিক উড়ান। ব্লু ডার্ট ২৪শে মার্চ থেকে ২৫শে এপ্রিল পর্যন্ত ২০৭ টি উড়ানের মাধ্যমে ২,১৯,৯৭৮ কিলোমিটার দূরত্ব অতিক্রম করে ৩,৩৯৯ টন পণ্য পরিবহন করেছে। এর মধ্যে ৯ টি আন্তর্জাতিক উড়ান। ইন্ডিগো ২০২০-র ৩ রা থেকে ২৫শে এপ্রিলের মধ্যে ৭২,২২২ কিলোমিটার দূরত্ব অতিক্রম করে ৪৮ টি বিমানে প্রায় ১৬৭ টন পণ্য পরিবহন করেছে। এর মধ্যে ১৫টি আন্তর্জাতিক উড়ান রয়েছে। এর মধ্যে সরকারের জন্য বিনামূল্যে চিকিৎসা সরঞ্জাম সরবরাহ অন্তর্ভুক্ত রয়েছে। ভিস্তারা ২০২০-র ১৯ থেকে ২৫ শে এপ্রিলের মধ্যে ১২টি বিমানে, ১৬,৯৯২ কিমি দূরত্ব অতিক্রম করে প্রায় ৮২ টন পণ্য পরিবহন করেছে।
আন্তর্জাতিক ক্ষেত্রে ওষুধ, চিকিৎসা সরঞ্জাম এবং কোভিড-১৯ এর ত্রাণ সামগ্রী পরিবহনের জন্য পূর্ব এশিয়ার সাথে একটি কার্গো এয়ার ব্রিজ স্থাপন করা হয়েছে। ২০২০ সালের ২৫ শে এপ্রিল পর্যন্ত এয়ার ইন্ডিয়া ৫৫৪ টন চিকিৎসা সরঞ্জাম পরিবহন করেছে।
এর পাশাপাশি, ব্লু ডার্ট ২০২০-র ১৪ এপ্রিল থেকে ২৫ এপ্রিল পর্যন্ত গুয়াংজাউ থেকে প্রায় ৯০ টন চিকিৎসা সরঞ্জাম পরিবহন করেছে। ব্লু ডার্ট ২০২০-র ২৫ শে এপ্রিল সাংহাই থেকে ৫ টন চিকিৎসা সরঞ্জাম পরিবহন করেছে। স্পাইসজেট ২০২০-র ২৫ শে এপ্রিল পর্যন্ত সাংহাই থেকে ১২৪ টন, হংকং এবং সিঙ্গাপুর থেকে ২৫ শে এপ্রিল ২০২০ পর্যন্ত ১৩ টন চিকিৎসা সরঞ্জাম পরিবহন করেছে।
(CG/TG
স্বরাষ্ট্র মন্ত্রক
বিপর্যয় ব্যবস্থাপনা ও মোকাবিলায় ভারত ও বাংলাদেশের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১৮ অগাস্ট, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে মার্চ মাসে ভারতের স্বরাষ্ট্র মন্ত্রকের জাতীয় বিপর্যয় ব্যবস্থাপনা কর্তৃপক্ষ  এবং বাংলাদেশের বিপর্যয় ব্যবস্থাপনা ও ত্রাণ মন্ত্রকের মধ্যে বিপর্যয় ব্যবস্থাপনা ও মোকাবিলা সংক্রান্ত যে চুক্তি স্বাক্ষরিত হয়েছে, সে বিষয়ে বিস্তারিত আলোচনা হয়।
সুবিধা : এই সমঝোতাপত্র অনুযায়ী, ভারত ও বাংলাদেশ বিপর্যয় ব্যবস্থাপনা ও মোকাবিলায় প্রস্তুতি, দক্ষতা বৃদ্ধি সহ বিভিন্ন বিষয়ে পারস্পরিক তথ্য আদান-প্রদান করবে। এর ফলে, উভয় দেশই উপকৃত হবে।
সমঝোতাপত্রের উল্লেখযোগ্য দিক :
১) কোনও দেশে প্রাকৃতিক বা মনুষ্যসৃষ্ট বড় বিপর্যয় ঘটলে ত্রাণ ও পুনর্গঠনের কাজে অন্য দেশ সহায়তা করবে।
২) এ সংক্রান্ত প্রাসঙ্গিক তথ্য, দূর সঞ্চারী তথ্য এবং অন্যান্য বৈজ্ঞানিক তথ্য দুটি দেশ আদান-প্রদান করবে। বিপর্যয়ের সময় প্রয়োজনীয় ব্যবস্থা গ্রহণ এবং দক্ষতা বৃদ্ধির ফলে পরিস্থিতির মোকাবিলা করতে সুবিধা হবে।
৩) উন্নত তথ্য প্রযুক্তি ব্যবস্থাপনা, দ্রুত সতর্কবার্তা পাঠানো, দূর সঞ্চারী ও দিক-নির্দেশ ব্যবস্থাপনা, বিপর্যয় প্রতিরোধে প্রয়োজনীয় প্রস্তুতি সহ দুটি দেশ তথ্য আদান-প্রদান করবে।
৪) বিপর্যয় ব্যবস্থাপনা প্রতিরোধে আধিকারিকদের প্রশিক্ষণ দেওয়া হবে।
৫) দুটি দেশ যৌথভাবে বিপর্যয় ব্যবস্থাপনা প্রতিরোধে প্রয়োজনীয় প্রস্তুতি খতিয়ে দেখতে মহড়া চালাবে।
৬) বিপর্যয় ব্যবস্থাপনা প্রতিরোধে বিভিন্ন প্রযুক্তি ও যন্ত্রপাতির ব্যবহারের জন্য প্রয়োজনীয় প্রশিক্ষণ দেওয়া হবে।
৭) বিপর্যয় ব্যবস্থাপনা সংক্রান্ত বিভিন্ন প্রকাশনা, পাঠ্য পুস্তক ও তথ্য আদান-প্রদান করা হবে। এছাড়াও, প্রয়োজনীয় গবেষণামূলক বিভিন্ন উদ্যোগ নেওয়া যেতে পারে।
CG/CB/SB
(Visitor Counter : 147
প্রতিরক্ষামন্ত্রক
ভারতীয় বায়ু সেনা ঘূর্ণিঝড় তৌকতে-র মোকাবিলায় প্রতিনিয়ত প্রস্তুতি চালাচ্ছে
নতুন দিল্লি, ১৭ মে, ২০২১
ভারতীয় বায়ু সেনা ঘূর্ণিঝড় তৌকতে-র মোকাবিলায় প্রতিনিয়ত প্রস্তুতি চালাচ্ছে। এরই অঙ্গ হিসেবে রবিবার ১৬৭ জন কর্মী এবং ১৬.৫ টন ওজনের জাতীয় বিপর্যয় মোকাবিলার সরঞ্জাম কলকাতা থেকে আমেদাবাদে নিয়ে আসা হয়। এর জন্য দুটি সি-১৩০জে এবং একটি এএন-৩২ বিশেষ বিমানকে কাজে লাগানো হয়। এখন থেকে এএন-৩২ বিশেষ বিমানটি আমেদাবাদেই রয়েছে। পাশাপাশি আরও একটি সি-১৩০জে এবং দুটি এএন-৩২ বিশেষ বিমানে বিজয়ওয়ারা থেকে ১২১ জন জাতীয় বিপর্যয় মোকাবিলা রক্ষী বাহিনীর কর্মী ও ১১.৬ টন ওজনের বিপর্যয় মোকাবিলার সরঞ্জাম আমেদাবাদে নিয়ে আসা হয়েছে। একই সঙ্গে দুটি সি-১৩০জে বিশেষ বিমানে পুনে থেকে ১১০ জন কর্মী ও জাতীয় বিপর্যয় মোকাবিলা রক্ষী বাহিনী-র ১৫ টন ওজনের পণ্য সম্ভার আমেদাবাদে নিয়ে আসা হয়েছে।
CG/SS/SKD/
(Visitor Counter : 130
পর্যটনমন্ত্রক
পর্যটন কেন্দ্র হিসাবে শীর্ষস্থানে রয়েছে এমন ৭৫টি ঐতিহ্যবাহী স্থানে কেন্দ্রীয় সরকার আগামীকাল আন্তর্জাতিক যোগ দিবস পালন করতে চলেছে
কলকাতা, ২০ জুন, ২০২২
পূর্বাঞ্চলের নয়টি ঐতিহ্যবাহী স্থানে আগামীকাল আন্তর্জাতিক যোগ দিবস পালন করা হবে। পূর্বাঞ্চলের এই নয়টি স্থান হ’ল –
- পশ্চিমবঙ্গের বেলুড়মঠ – এখানে কেন্দ্রীয় শিক্ষা প্রতিমন্ত্রী ডাঃ সুভাষ সরকার উপস্থিত থাকবেন।
- কেন্দ্রীয় রেল প্রতিমন্ত্রী শ্রীমতী দর্শনা জার্দোশ উপস্থিত থাকবেন উত্তরবঙ্গের বাতাসিয়া লুপ  – এ। প্রসঙ্গত, দার্জিলিং হিমালয়ান রেলের অন্তর্গত দার্জিলিং-এর বাতাসিয়া লুপ এই রাজ্যের অন্যতম দর্শনীয় স্থান।
- কেন্দ্রীয় উপজাতীয় বিষয়ক ও জল শক্তি প্রতিমন্ত্রী শ্রী বিশ্বেশ্বর টুডু ওডিশার ময়ূরভঞ্জ এলাকার বিখ্যাত কিচকেশ্বরী মন্দিরে উপস্থিত থাকবেন আন্তর্জাতিক যোগ দিবস উপলক্ষে আয়োজিত এক গণযোগা অনুষ্ঠানে।
- ওডিশার পুরীর সমুদ্র সৈকতে আয়োজিত হতে চলেছে আরও একটি অনুষ্ঠান, যেখানে উপস্থিত থাকবেন কেন্দ্রীয় ভারী শিল্প মন্ত্রী শ্রী মহেন্দ্রনাথ পান্ডে।
- ওডিশার কোনারক সূর্য মন্দিরের যোগ সম্পর্কিত একটি অনুষ্ঠানে উপস্থিত থাকবেন কেন্দ্রীয় রেল মন্ত্রী শ্রী অশ্বিনী বৈষ্ণব।
- কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা ঝাড়খন্ডের খুন্তি এলাকায় আন্তর্জাতিক যোগ দিবস উপলক্ষে আয়োজিত একটি অনুষ্ঠানে উপস্থিত থাকবেন।
- বিহারের ঐতিহাসিক নালন্দা মহাবিহারে কেন্দ্রীয় বিদ্যুৎ এবং পুনর্নবীকরণযোগ্য শক্তি মন্ত্রী শ্রী আর কে সিং উপস্থিত থাকবেন।
- বিহারের মহাবোধি মন্দিরে উপস্থিত থাকবেন কেন্দ্রীয় ইস্পাত মন্ত্রী শ্রী রামচন্দ্র প্রসাদ সিং।
- আন্দামান ও নিকোবর দ্বীপপুঞ্জের দক্ষিণ আন্দামানে অবস্থিত সেলুলার জেলে এক অনুষ্ঠানে উপস্থিত থাকবেন কেন্দ্রীয় নারী ও শিশু বিকাশ মন্ত্রী শ্রীমতী স্মৃতি ইরানী।
কেন্দ্রীয় পর্যটন মন্ত্রক এবং পূর্বাঞ্চলে অবস্থিত এই মন্ত্রকের সকল দপ্তর এই অনুষ্ঠানগুলি আয়োজনে সাহায্য করছে।
প্রসঙ্গত, ভারত সরকার আন্তর্জাতিক যোগ দিবস পালন করতে চলেছে দেশের ৭৫টি ঐতিহ্যবাহী স্থানে, যেখানে মানবতা রক্ষায় যোগের ইতিবাচক ভূমিকার কথা সকলকে জানানো হবে। যোগ কেবল শারীরিক সুস্থতায় সাহায্য করে না, মানসিক কুশলতা রক্ষায়ও একই রকম কার্যকর। প্রধানমন্ত্রী শ্রী নরেন্দ্র মোদী মাইসুরু রাজপ্রাসাদ প্রাঙ্গণে যোগ সংক্রান্ত মহতী অনুষ্ঠানে অংশ নেবেন আগামীকাল।
কেন্দ্রীয় পর্যটন মন্ত্রক পশ্চিমবঙ্গের বেলুড়মঠে মহাসমারোহে আন্তর্জাতিক যোগ দিবস পালন করতে চলেছে আগামীকাল। একই সঙ্গে, কেন্দ্রীয় শিক্ষা ও রেল মন্ত্রকের সহযোগিতায় দার্জিলিং হিমালয়ান রেলওয়ের ঐতিহ্যবাহী স্থান বাতাসিয়া লুপেও পর্যটন মন্ত্রক অষ্টম আন্তর্জাতিক যোগ দিবস পালন করবে।
সারা দেশের ২০ কোটিরও বেশি মানুষ অষ্টম আন্তর্জাতিক যোগ দিবসে অংশ নেবেন। কেন্দ্রীয় পর্যটন মন্ত্রকের উপ-মহানির্দেশক এবং পূর্বাঞ্চলের আঞ্চলিক অধিকর্তা ডঃ সাগ্নিক চৌধুরী এই দিনটি যথার্থভাবে পালন করার আহ্বান জানিয়ে প্রত্যেককে শুভেচ্ছা জানিয়েছেন, কামনা করেছেন সুস্বাস্থ্যের।
PG/SSS/SB
(Visitor Counter : 10
অসামরিকবিমানপরিবহণমন্ত্রক
কৃষি ও কৃষক কল্যাণ মন্ত্রককে ড্রোন ব্যবহারের অনুমতি
নতুন দিল্লি, ১৯ই ফেব্রুয়ারী, ২০২১
অসামরিক বিমান চলাচল মন্ত্রক এবং অসামরিক বিমান চলাচল মহানির্দেশালয় কেন্দ্রীয় কৃষি ও কৃষক কল্যাণ মন্ত্রককে দূর নিয়ন্ত্রিত এয়ারক্র্যাফ্ট ব্যবস্থা ব্যবহারের ক্ষেত্রে শর্তসাপেক্ষে ছাড় দিয়েছে। কৃষি ও কৃষক কল্যাণ মন্ত্রক, দেশের ১০০টি জেলায় প্রধানমন্ত্রী ফসল বীমা যোজনার জন্য গ্রাম পঞ্চায়েত স্তরে ড্রোনের সাহায্যে তথ্য সংগ্রহ করার অনুমতি পেয়েছে।
যে দিন থেকে এ সংক্রান্ত অনুমতিপত্র জারি হবে, অথবা যে দিন থেকে কার্যকর করা হবে – এর মধ্যে যে তারিখটি প্রথমে থাকবে, সেই দিন থেকে পরবর্তী ১ বছর তা কার্যকর হবে। তবে, এক্ষেত্রে সমস্ত বিধি – নিষেধ মেনে চলতে হবে। যদি কোনো শর্তাবলী লঙ্ঘিত হয় তাহলে এই অনুমতি বাতিল এবং প্রয়োজনীয় ব্যবস্থা গ্রহণ করা হবে। এসংক্রান্ত অনুমতির শর্তগুলি দেখার জন্য নিচের লিঙ্কে ক্লিক করুন - https://static.pib.gov.in/WriteReadData/specificdocs/documents/2021/feb/doc202121901.pdf
বিজ্ঞানওপ্রযুক্তিমন্ত্রক
প্রত্যন্ত ও দুর্গম অঞ্চলের জন্য ব্যয়সাশ্রয়ী রোগ নির্ধারক প্রযুক্তি উদ্ভাবন করেছেন খড়্গপুর আইআইটি-র অধ্যাপক সুমন চক্রবর্তী
নয়াদিল্লি, ৬ ডিসেম্বর ২০২২
বিজ্ঞান ও প্রযুক্তি দপ্তরের অধীনস্থ বিজ্ঞান ও কারিগরি গবেষণা পর্ষদের জগদীশচন্দ্র বসু জাতীয় ফেলো অধ্যাপক সুমন চক্রবর্তী দেশের প্রত্যন্ত অঞ্চলের মানুষদের স্বাস্থ্য পরিষেবা পৌঁছে দিতে বেশ কয়েকটি প্রযুক্তি উদ্ভাবন করেছেন। খড়্গপুর আইআইটি-র এই অধ্যাপক তাঁর গবেষক দলের সঙ্গে ‘কোভির্যাপ’ নামে একটি বিশেষ ধরনের পরীক্ষার ব্যবস্থা করেছেন। এখানে নিউক্লিক অ্যাসিডের সাহায্যে কেউ কোভিড সংক্রমিত কিনা তা সহজেই শনাক্ত করা যায়। অধ্যাপক চক্রবর্তীর এই প্রযুক্তিটি বিভিন্ন সংস্থাকে হস্তান্তরিত করা হয়েছে যাতে তারা সহজেই কোভিড নির্ণায়ক কিট তৈরি করে এই রোগের মোকাবিলা করতে পারে।
অধ্যাপক চক্রবর্তীর আরও একটি উদ্ভাবন হল রক্তের শর্করা, হিমোগ্লোবিন, ক্রিয়েটিনিন এবং কোলেস্টেরল সহ লিপিড প্রোফাইল পরীক্ষার জন্য বিশেষ ধরনের স্মার্ট ফোন-ভিত্তিক অ্যাপ। এক্ষেত্রে আঙুল ফুটো করে রক্ত নিয়ে সেই রক্ত একটি পেপার স্ট্রিপের ওপর রাখলেই সংশ্লিষ্ট পরীক্ষাগুলি করা সম্ভব। এর ফলে, তৃণমূল স্তরে সংক্রমিত নয়, এ ধরনের অসুখ নির্ধারণ করতে সুবিধা হবে। মানুষের মুখে ক্যান্সার হয়েছে কিনা তা নির্ধারণের জন্য একটি ভ্রাম্যমান যন্ত্রের উদ্ভাবন করেছে এই গবেষকের নেতৃত্বাধীন দল। উদ্ভাবিত এই যন্ত্রের মাধ্যমে মুখের মধ্যে কোষকলার মাধ্যমে রক্তের প্রবাহের হারের সাহায্যে ক্যান্সার হয়েছে কিনা সে বিষয়ে ধারণা পাওয়া যায়।
অধ্যাপক চক্রবর্তীর নেতৃত্বাধীন গবেষক দলের আরও একটি যুগান্তকারী আবিষ্কার হল বিদ্যুৎ-রসায়ন সেন্সরের সাহায্যে রক্তের বিভিন্ন উপাদান নির্ধারণ করা। এছাড়াও, বর্তমান যুগে সবথেকে উদ্বেগজনক সমস্যাটিও শনাক্ত করার ক্ষেত্রে গবেষক দল একটি পেপার কিট উদ্ভাবন করেছে। ইদানিংকালে রোগ নিরাময়ের জন্য নির্বিচারে অ্যান্টিবায়োটিক খাওয়ার ফলে রোগীর শরীরে আর অ্যান্টিবায়োটিকগুলি কাজ করে না। ফলে, চিকিৎসকদের যথেষ্ট সমস্যার সম্মুখীন হতে হয়। উদ্ভাবিত পেপার কিটের সাহায্যে ৩-৪ ঘন্টার মধ্যে কোনও নির্দিষ্ট অ্যান্টিবায়োটিক রোগীর শরীরে কাজ করবে কিনা তা নির্ধারণ করা সম্ভব।
গবেষক দলের আরও একটি যুগান্তকারী উদ্ভাবন হল অনুঘটকমুক্ত পদ্ধতিতে রক্তাল্পতা নির্ধারণ। এক্ষেত্রে একটি ভিজে কাগজের ওপর লোহিত রক্ত কণিকা দিয়ে কারোর রক্তাল্পতা বা অ্যানিমিয়া হয়েছে কিনা তা নির্ধারণ করা সম্ভব। এইভাবে স্বল্প মূল্যের বিভিন্ন প্রযুক্তির মাধ্যমে রোগীদের চিকিৎসা করা সম্ভব হচ্ছে। এছাড়াও, উদ্ভাবিত প্রযুক্তিগুলি মাঝারি ও ক্ষুদ্র শিল্প সংস্থাগুলিকে হস্তান্তরিত করার ফলে সংশ্লিষ্ট সংস্থাগুলি রোগ শনাক্ত করার বিভিন্ন যন্ত্রপাতি উৎপাদন করছে। এর ফলে নতুন নতুন কর্মসংস্থানেরও সুযোগ গড়ে উঠেছে। তাঁর এই উদ্ভাবনের জন্য সম্প্রতি ইনফোসিস তাঁকে সম্মানিত করেছে।
PG/CB/DM/
(Visitor Counter : 85
স্বাস্থ্যওপরিবারকল্যাণমন্ত্রক
ভারতে একদিনেই সর্বাধিক আরোগ্য লাভের সংখ্যায় রেকর্ড
দেশে গত ২৪ ঘন্টায় ১ লক্ষের বেশি রোগী সুস্থ হয়েছেন
নয়াদিল্লি, ২২ সেপ্টেম্বর, ২০২০
এক অপ্রত্যাশিত অগ্রগতির প্রবণতা অব্যাহত রেখে ভারতে একদিনে এযাবৎ সর্বাধিক সংখ্যায় রেকর্ড ১ লক্ষের বেশি করোনা আক্রান্ত রোগী আরোগ্য লাভ করেছেন। দেশে গত ২৪ ঘন্টায় করোনা মুক্ত হয়েছেন ১ লক্ষ ১ হাজার ৪৬৮ জন।
আরও একটি সাফল্যের মাইলফলক হিসেবে গত চারদিন ধরে দৈনিক ভিত্তিতে সর্বাধিক সংখ্যায় আরোগ্য লাভের ধারা অব্যাহত রয়েছে। অগ্রগতির এই অক্ষুণ্ণ রেখে দেশে মোট আরোগ্য লাভের সংখ্যা প্রায় ৪৫ লক্ষে  পৌঁছেছে। এর ফলে, আরোগ্য লাভের হার বেড়ে হয়েছে ৮০.৮৬ শতাংশ।
দেশে গত ২৪ ঘন্টায় আরোগ্য লাভের ৭০ শতাংশই ১০টি রাজ্য / কেন্দ্রশাসিত অঞ্চল থেকে। এগুলি হল – মহারাষ্ট্র, কর্ণাটক, অন্ধ্রপ্রদেশ, উত্তরপ্রদেশ, তামিলনাড়ু, ওড়িশা, দিল্লি, কেরল, পশ্চিমবঙ্গ ও পাঞ্জাব।
মহারাষ্ট্র থেকে একদিনেই সর্বাধিক সংখ্যায় আরোগ্য লাভের অগ্রগতির প্রবণতা অব্যাহত রেখে গত ২৪ ঘন্টায় আরও ৩২ হাজার রোগী করোনা মুক্ত হয়েছেন। অন্ধ্রপ্রদেশ থেকে আরোগ্য লাভ করেছেন ১০ হাজারের বেশি।
দৈনিক ভিত্তিতে সর্বাধিক সংখ্যায় আরোগ্য লাভের প্রবণতা অব্যাহত থাকার দরুণ ভারত বিশ্বে আরোগ্য লাভের সংখ্যার নিরিখে সবার ওপরে রয়েছে। কেন্দ্রীয় সরকারের অতি সক্রিয়, ধারাবাহিক কৌশল গ্রহণ তথা সময়মতো চিকিৎসা পরিষেবা দানের ফলে সর্বাধিক হারে সুস্থতার সংখ্যায় অগ্রগতি অব্যাহত রয়েছে। এমনকি, সময়মতো চিকিৎসা পরিষেবা প্রদান তথা বিজ্ঞান-ভিত্তিক চিকিৎসা কৌশল গ্রহণের ফলে এই সাফল্য অর্জিত হয়েছে। কেন্দ্রীয় স্বাস্থ্য ও পরিবারকল্যাণ মন্ত্রক নতুন দিল্লির এইমস প্রতিষ্ঠানের সঙ্গে সহযোগিতায় রাজ্য ও কেন্দ্রশাসিত অঞ্চলের হাসপাতালগুলিতে আইসিইউ বিভাগের দায়িত্বে থাকা চিকিৎসকদের দক্ষতার মান বাড়ানোর জন্য জাতীয় স্তরে কোভিড-১৯ মোকাবিলায় ই-আইসিইউ কর্মসূচি পরিচালনা করে আসছে। এই কর্মসূচির অঙ্গ হিসেবে সপ্তাহের মঙ্গল ও শুক্রবার চিকিৎসকদের সঙ্গে নিয়ে টেলি-পরামর্শ আয়োজন করা হচ্ছে। এখনও পর্যন্ত ২৮টি রাজ্য / কেন্দ্রশাসিত অঞ্চলের ২৭৮টি হাসপাতালে ই-আইসিইউ কর্মসূচির আয়োজন করা হয়েছে।
রাজ্য / কেন্দ্রশাসিত অঞ্চলগুলিকে সহায়তার জন্য কেন্দ্রীয় সরকার মাল্টি-ডিসিপ্লিনারি দল মোতায়েন করেছে। হাসপাতালগুলিতে মেডিকেল অক্সিজেনের যোগান এবং অন্যান্য চিকিৎসাগত সুযোগ-সুবিধার বিভিন্ন দিক নিয়ে নিয়মিতভাবে উচ্চ পর্যায়ের পর্যালোচনা করা হচ্ছে। কেন্দ্র ও রাজ্যগুলির সম্মিলিত প্রয়াস গ্রহণের ফলে ভারতে উচ্চহারে সুস্থতার হার অব্যাহত রয়েছে এবং মৃত্যু হার ক্রমশ কমছে। বর্তমানে এই হার কমে দাঁড়িয়েছে ১.৫৯ শতাংশে।
(CG/BD/DM
প্রতিরক্ষামন্ত্রক
এসইউ-৩০ এমকেআই যুদ্ধ বিমান থেকে ব্রাহমোস ক্ষেপনাস্ত্রের সফল উৎক্ষেপন
নয়াদিল্লি, ১৮ ডিসেম্বর, ২০১৯
ভারতীয় বিমানবাহিনী মঙ্গলবার তার অগ্রবর্তী এসইউ-৩০ এমকেআই যুদ্ধবিমান থেকে ব্রাহমোস ক্ষেপনাস্ত্রের সফল উৎক্ষেপন করেছে। ওড়িশা উপকূল সংলগ্ন সমুদ্রে এই ক্ষেপনাস্ত্র তার নির্দিষ্ট লক্ষ্যে লক্ষ্যে আঘাত হানতে সক্ষম হয়েছে।
ব্রাহমোস এয়ারোস্পেস প্রাইভেট লিমিটেড , ২.৫ টন সুপারসোনিক বায়ু থেকে ভূমি এই ক্ষেপনাস্ত্রটি তৈরি করেছে। এটি ৩০০ কিলোমিটার দূরের লক্ষ্যমাত্রায় আঘাত হানতে সক্ষম। ভারতীয় বিমানবাহিনী বিশ্বের প্রথম সফলভাবে বায়ু থেকে সমুদ্রে কোনো লক্ষ্যে আঘাত হানতে সক্ষমতা অর্জন করলো। ভারতীয় বিমানবাহিনী ইঞ্জিনিয়াররা প্রয়োজনীয় সফটওয়্যারটি তৈরি করে এই ক্ষেপনাস্ত্রে যুক্ত করেন। হিন্দুস্হান অ্যারোনেটিক্যাল লিমিটেড  যুদ্ধবিমানটির বিভিন্ন জটিল কারিগরি সমস্যার সমাধান করে। বায়ুসেনা, প্রতিরক্ষা গবেষণা উন্নয়ন সংস্হা , বিএপিএল এবং এইচএএল-এর যৌথ উদ্যোগে দেশ গর্বিত। এই সফল উৎক্ষেপনের ফলে ভারতীয় নৌবাহিনীর সুবিধা হবে। এছাড়াও এসইউ-৩০ এমকেআই যুদ্ধবিমানের সহায়তায় এই ক্ষেপনাস্ত্রের মাধ্যমে বায়ুসেনা জল ও স্হলে তার আধিপত্য গড়ে তুলতে সক্ষম হবে।
CG/CB/NS
(Visitor Counter : 42
প্রধানমন্ত্রীরদপ্তর
বালিতে জি-২০ শিখর সম্মেলনের পাশাপাশি, জার্মানীর চ্যান্সেলরের সঙ্গে প্রধানমন্ত্রীর বৈঠক
নয়াদিল্লি, ১৬ নভেম্বর, ২০২২
প্রধানমন্ত্রী শ্রী নরেন্দ্র মোদী আজ বালিতে জি-২০ শিখর সম্মেলনের ফাঁকে জার্মানীর চ্যান্সেলর শ্রী ওলফ স্কোলজের সঙ্গে সাক্ষাৎ করেন।
চলতি বছরে এই নিয়ে তৃতীয়বার দুই নেতার মধ্যে সাক্ষাৎ হ’ল। এর আগে ষষ্ঠ ভারত – জার্মানী আন্তঃসরকার আলোচনার জন্য ২ মে প্রধানমন্ত্রীর বার্লিন সফরের সময় তাঁদের মধ্যে সাক্ষাৎ হয়েছিল। চ্যান্সেলর স্কোলজের আমন্ত্রণে জি-সেভেন শিখর সম্মেলনে যোগ দেওয়ার সময় তাঁদের মধ্যে প্রথম দেখা হয়।
ভারত ও জার্মানীর মধ্যে বিস্তৃত দ্বিপাক্ষিক সহযোগিতার নানা দিক নিয়ে উভয় নেতা আলোচনা করেন। এর মধ্যে সবুজ ও সুস্থায়ী উন্নয়নের জন্য এক নতুন পর্যায়ে প্রবেশের লক্ষ্যে চুক্তি স্বাক্ষরও রয়েছে। তাঁরা বাণিজ্য ও বিনিয়োগ সংক্রান্ত সহযোগিতা আরও নিবিড় করা এবং প্রতিরক্ষা নিরাপত্তা, পরিকাঠামো সহ নানা বিষয়ে সহযোগিতা আরও বাড়াতে সম্মত হয়েছেন।
উভয় নেতা জি-২০ এবং রাষ্ট্রসংঘ সহ বহুপাক্ষিক মঞ্চে সহযোগিতা ও সমন্বয় বাড়াতেও সম্মত হন।
PG/PM/SB
(
প্রধানমন্ত্রীরদপ্তর
এশিয়ান গেমস-এ ভারতীয় মহিলা কবাডি দলের ঐতিহাসিক স্বর্ণ পদক জয়ের ঘটনায় তাঁর খুশির কথা ব্যক্ত করলেন প্রধানমন্ত্রী
তিনি অভিনন্দন জানালেন দলের সকল খেলোয়াড়কে
নয়াদিল্লি, ৭ অক্টোবর, ২০২৩
এশিয়ান গেমস-এ মহিলাদের কবাডি বিভাগে ভারতীয় দলের সাফল্য এবং ঐতিহাসিক স্বর্ণ পদক জয়ের ঘটনায় আনন্দ প্রকাশ করেছেন প্রধানমন্ত্রী শ্রী নরেন্দ্র মোদী। এজন্য মহিলা কবাডি প্রতিনিধিদলকে অভিনন্দনও জানিয়েছেন তিনি।
সমাজমাধ্যমে পোস্ট করা এক বার্তায় প্রধানমন্ত্রী বলেছেন :
“এশিয়ান গেমস-এ ভারতের পক্ষে এ হল এক ঐতিহাসিক মুহূর্ত। আমাদের মহিলা কবাডি দল স্বর্ণ পদক জয় করেছে! তাঁদের অনবদমিত শক্তি ও ক্ষমতার এক বিশেষ সাক্ষ্য বহন করে এই জয়ের ঘটনা। তাঁদের এই সাফল্যে ভারত আজ গর্বিত। অভিনন্দন জানাই সমগ্র টিমের খেলোয়াড়দের। ভবিষ্যতেও তাঁদের এই ধরনের সাফল্যের জন্য রইল আমার আন্তরিক শুভেচ্ছা।”
(PG/SKD/DM
প্রধানমন্ত্রীরদপ্তর
পূর্বাঞ্চল এক্সপ্রেসওয়েতে সড়ক দুর্ঘটনায় মৃত্যুতে প্রধানমন্ত্রীর শোকপ্রকাশ
নয়াদিল্লি, ২৫ জুলাই, ২০২২
প্রধানমন্ত্রী শ্রী নরেন্দ্র মোদী পূর্বাঞ্চল এক্সপ্রেসওয়ের বারাবাঁকিতে সড়ক দুর্ঘটনায় মৃত্যুতে শোকপ্রকাশ করেছেন। আহতদের দ্রুত আরোগ্য কামনা করেছেন তিনি। স্থানীয় প্রশাসন তাদের সবরকম সাহায্য করছে বলে তিনি জানিয়েছেন। প্রধানমন্ত্রীর দপ্তর থেকে ট্যুইট করে বলা হয়েছে :
“পূর্বাঞ্চল এক্সপ্রেসওয়ের বারাবাঁকিতে সড়ক দুর্ঘটনা অত্যন্ত দুঃখজনক। যাঁরা তাঁদের নিকটজনকে এই দুর্ঘটনায় হারিয়েছেন আমি তাঁদের প্রতি আমার গভীর শোক ও সমবেদনা জানাচ্ছি। এর পাশাপাশি দুর্ঘটনায় আহতদের দ্রুত আরোগ্য কামনা করছি। আহতদের সুচিকিৎসার জন্য রাজ্য সরকারের তৎপরতায় স্থানীয় প্রশাসন যথা সম্ভব সাহায্য করছে।”
PG/AB/NS
(